Poradenstvo po prepustení z nemocnice: Bolesť v podbrušku a strach z tehotenstva
Dobrý deň,chcem sa spytat co mám robiť ak som pred 6dňami vyšla z nemocnice,bola som tamkvôli zapálenému appendixu ale hneď vdeň mojho Prepustenia mazačalo  boliet v podbrušku. Hrozne sa bojím tehotenstva je to cca 12odposledného styku. Poradili by ste mi,či existuje Nejaká tabletka po. Prosím
Dobrý deň.
Ďakujeme za Vašu otázku.
Bolesť v podbrušku môže mať množstvo príčin a nemusí nevyhnutne súvisieť s prípadným tehotenstvom.
V súčasnosti sú na trhu dostupné dva druhy núdzovej antikoncepcie. Prvý je postavený na podaní vysokej dávky gestagénov v období nasledujúcom bezprostredne po nechránenom pohlavnom styku (Escapelle, Apreg, Postinor, Navela). Tento typ núdzovej antikoncepcie je možné použiť v priebehu 72 hodín (3 dní) po nechránenom pohlavnom styku. Druhým typom je liek ellaOne, kde účinnou látkou je ulipristalacetát. Túto tabletu je možné užiť najneskôr do 5 dní (120 hodín) po nechránenom styku. Vzhľadom na to, že od posledného styku prešlo 12 dní, tieto druhy postkoitálnej antikoncepcie nie je možné použiť. Z tohto dôvodu odporúčam konzultovať ďalší postup s gynekológom.
Prajem pekný zvyšok dňa.
S pozdravom
Mgr. Barbora Bičanovská